open-index/open-wikipedia-markdown huggingface dataset:
Kanadan kansalliskirjasto ja -arkisto

**Kanadan kansalliskirjasto ja -arkisto** (, LAC; , BAC) on Ottawassa toimiva, vuonna 2004 perustettu Kanadan kansalliskirjasto ja -arkisto. Se sijaitsee Ottawajoen äärellä, melko lähellä Kanadan parlamenttirakennusta.

Ennen nykyistä organisaatiota Kanadan kansalliskirjasto ja arkisto toimivat erillisinä laitoksina. Kansallisarkiston pohjana oli vuonna 1872 perustettu Maatalousministeriön osasto. Vuonna 1912 siitä muodostettiin itsenäinen arkistolaitos (Public Archives of Canada). Tämä nimettiin vuonna 1987 Kanadan kansallisarkistoksi (the National Archives of Canada). Kansalliskirjasto Kanadaan perustettiin puolestaan vuonna 1953.  

Kansalliskirjasto ja -arkiston laajoihin kokoelmiin ja arkistoihin sisältyy muun muassa
* noin 20 miljoonaa kirjaa (useilla kielillä),
* 241 hyllykilometriä valtion tai yksityisiä tekstidokumentteja,
* yli 3 miljoonaa arkkitehtuuripiirrosta, suunnitelmaa ja karttaa,
* yli 90&nbsp;000 elokuvaa, mukana lyhytelokuvia ja täysimittaisia filmejä, dokumentti- ja mykkäelokuvia aina vuodesta 1897 lähtien;
* yli 550&nbsp;000 tuntia ääni- ja videonauhoituksia;
* yli 425&nbsp;000 kuvataideteosta, mukaan luettuna vesiväri- ja öljyväritöitä, luonnoksia, karikatyyrejä ja miniatyyrejä, joista osa on 1500-luvulta saakka; samoin mitaleita, sinettejä, julisteita ja vaakunoita;
* noin 550&nbsp;000 musiikkiäänitettä tai kanadalaiseen musiikkiin liittyvää tallennetta
* kanadalaisia sanomalehtiä valtakunnallisista julkaisuista opiskelijalehtiin ja paikallisiin alkuperäiskansojen julkaisuihin  

## Lähteet

## Aiheesta muualla
Gotham Awards

**Gotham Independent Film Award** on yhdysvaltalainen elokuvapalkinto, joka jaetaan vuosittain independent-elokuvien tekijöille New Yorkissa pidettävässä gaalassa. Se on jaettu vuodesta 1991 lähtien.

## Aiheesta muualla
* Virallinen sivusto  
* Gotham Awards Internet Movie Databasessa (IMDb.com)
Suljettu saari (kirja)

**Suljettu saari** on Dennis Lehanen romaani, joka on ilmestynyt vuonna 2003..

Romaaniin perustuu Martin Scorsesen ohjaama elokuva *[[Suljettu saari]]*.

## Juoni
Kirjan päähenkilönä on seriffi Teddy Daniels. Kirjan alussa Daniels saapuu apulaisensa Chuck Aulen kanssa eristyneellä saarella sijaitsevaan vankimielisairaalaan, josta on kadonnut murhaaja Rachel Solando. Saarta tutkiessaan Daniels ja Aule päätyvät tulokseen, että kadonnut vanki ei voi olla kaukana. He löytävät Solandon sellistä salaperäisen neljän laiksi nimetyn viestin. Daniels löytää salaperäisen viestin jonka päättelee osoittavan Solandon suunnitelman. Seuraavaksi Daniels haastattelee asukkaita ja henkilökuntaa saaden selville vain sen, että heille syötetään valmiiksi kerrottua tarinaa eri sanoin. Daniels ja Aule haastattelevat vankimielisairaalan asukkaita ja vartijoita ja heistä tuntuu, että kaikki kertovat saman tarinan hieman eri sanoin. Siksi Daniels päättelee, että kaikki ovat salaliitossa häntä vastaan. Danielsin ja Aulen tutkiessa koodia saarella Aule katoaa, eikä kukaan henkilökunnasta myönnä, että Danielsilla on ollut apuri mukanaan. Tämän jälkeen Daniels pyrkii pois saarelta, mutta hänen yrityksensä estetään. Siksi Daniels polttaa vankimielisairaalan johtajan auton. Daniels kuulee, että läheisessä majakassa tehdään laittomia lobotomioita vangeille, joten hän päättää lähteä ottamaan selvää asioista. Matkalla majakalle Daniels joutuu tyrmäämään vartijan ja sieppaa tältä aseen. Majakassa Daniels tapaa sairaalan johtajan, joka kertoo kaiken olleen näytelmää Danielsia varten, ja ehdottaa, että Daniels pääsee vielä pakoon, jos ampuu johtajan. Emmittyään Daniels ampuu päätellen aseen painosta, että se on ladattu. 

Ampuminen johtaa vain vesipyssyn laukeamiseen, ja Chuckiksi esittäytyneen henkilön tulon paikalle. Daniels ei aluksi usko, että Chuck on psykiatri, joka on hoitanut häntä usean vuoden ajan. Pakon sanelemana Daniels myöntää olleensa väärässä ja yrittää hämätä hoitajia, mutta sekoittaa kohta vankilan johtajan Chuckiksi luulemaansa henkilöön. Kirjan lopussa Danielsin joutuu pakkopaitaan.

## Lähteet
Georgi Ušakov

**Georgi Ušakov** (30. tammikuuta 1901 Lazarevskojen kylä, Habarovskin aluepiiri, Neuvostoliitto – 1963 Moskova, Neuvostoliitto) oli venäläinen tutkimusmatkailija. Hän oli syntyisin Siperiasta Amurin varrelta. Vuonna 1926 hänet nimitettiin Venäjän Kaukoidän aluepiirin toimeenpanevan komitean Pohjoisen jäämeren Wrangelinsaaren ja Geraldinsaaren hallinnon päälliköksi eli kuvernööriksi. Se tarkoitti, että hän sai pyyntönsä mukaan vastuulleen Wrangelinsaaren asuttamisen.

Ušakov kävi Habaroskissa opettajaseminaarin ja työskenteli sen jälkeen erilaisissa tehtävissä, joista merkittäväksi muodostui osallistuminen V. K. Arsenjevin tutkimusretkelle. Hän opiskeli sitten Vladivostokin yliopistossa mutta Venäjän tilanteen vuoksi ei suorittanut tutkintoa, sillä hän palveli armeijassa sisällissodassa.

Ušakov oli vuodesta 1924 Venäjän maantieteellisen seuran täysjäsen. Hän oli esittänyt kansankomissaarien neuvostolle, että hänet nimitettäisiin vastaamaan Wrangelinsaaren asuttamistehtävästä. Anomuksessa hän totesi, että asuttaminen oli tärkeä erityisesti poliittisten etujen ja saaren luonnontieteellisen ja maantieteellisen tutkimisen vuoksi, ei niinkään taloudellisista syistä. Nuoresta iästään huolimatta 25-vuotias Ušakov sai tehtävän.

Organisointikykyinen Ušakov valvoi matkaa varten valitun höyrylaiva *Stavropolin* korjaamisen ja varustamisen, hankki varusteet ja kokosi miehistön, johon kuului neljä samaania turvaamaan saaren tulevien asukkaiden yhteistyön. 59-jäseninen seurue saapui saarelle 7. elokuuta 1926. Saarelle perustettiin kauppasiirtola, josta tuli nahkoja ja mursun syöksyhampaita välittävä tuottava yritys. Rodgersinlahteen perustettu kylä sai myöhemmin hänen kunniakseen nimen Ušakovskoje. Ušakovin kolmen vuoden työrupeaman jälkeen hänen seuraajakseen tuli Aref Minejev. Minejevin seuraaja oli Konstantin Semjontšuk, joka joutui syytteeseen murhasta, tuomittiin kuolemaan ja ammuttiin.

Wrangelinsaaren tehtävän jälkeen Ušakov organisoi tutkimusmatkan Severnaja Zemljalle, ja sittemmin hän osallistui useille muille retkille, joiden aikana hän teki yli 50 pohjoista löytöä. Hän kirjoitti kolme kirjaa ja lukuisia artikkeleita.

Merkittävästä työstään Ušakov sai useita Neuvostoliiton palkintoja.

Ušakov on haudattu Severnaja Zemljalle Domašnin saarelle.

## Lähteet
* 

### Viitteet
Superstar (laskettelurinne)

**Superstar** on laskettelurinne Killington Ski Resortissa Killingtonissa Vermontissa Yhdysvalloissa.

Alppihiihdon maailmancupin kilpailut järjestettiin toisen kerran 38-vuoden tauon jälkeen Vermontissa Superstar-rinteessä marraskuussa 2016, myös kausilla 2018 ja 2019 järjestettiin alppihiihdon maailmancupin naisten tekniikkalajikilpailut tässä rinteessä.

Radan nimetyt paikat ovat seuraavat: Upper Headwall, Launch Pad, Upper Field, Lower Field, High Road, Upper Preston’s Pitch ja Lower Preston’s Pitch.

## Lähteet
* Killington Ski Resort  Killington.com 
* Lifts and Trails Report Killington.com 
* Interactive Trail Guide  Killington.com 
* Audi FIS Ski World Cup At Killington  Killington.com 
* World Cup Weekend 101  Killington.com 
* Results – Killington fis-ski.com
Superstar (täsmennyssivu)

**Superstar** tarkoittaa seuraavia:

* Superstar, laskettelurinne Vermontissa Yhdysvalloissa
* ''SuperStar'', arabialainen TV-ohjelma
* *[[M/S Pascal Lota]]* (aik. *M/S Superstar*), matkustaja-autolautta
* *[[M/S Celestyal Crystal]]* (aik. *M/S Superstar Taurus*), risteilyalus
* Süper Star, sävellys
* Wayne Coleman, showpainija, kehänimeltään Superstar Billy Graham
* Superstar, Adidaksen valmistama kenkämalli.
Krotamitoni

**Krotamitoni** (C13H17NO) on tyydyttymättömiin amideihin kuuluva orgaaninen yhdiste. Yhdistettä käytetään lääketieteessä ja eläinlääketieteessä syyhyn ja eräiden muiden punkkien aiheuttamien infektioiden hoitoon.

## Ominaisuudet ja käyttö
Krotamitoni on huoneenlämpötilassa vaaleankellertävää nestettä. Yhdiste liukenee orgaanisiin liuottimiin kuten alkoholeihin.

Krotamitoni on myrkyllistä punkeille, mutta sen vaikutusmekanismi ei ole tunnettu. Lisäksi yhdiste lieventää kutinaa. Krotamitonia käytetään niin ihmisillä kuin eläimilläkin esimerkiksi koirilla syyhypunkin aiheuttaman syyhyn hoitamiseen. Krotamitonia käytetään tyypillisesti voiteena, jossa vaikuttavaa ainetta on 10 massaprosenttia. Hoito kestää 3&ndash;5 vuorokautta. Undulaateilla krotamitonia voidaan käyttää punkkien aiheuttamien sairauksien hoitamiseen. Tyypillisin krotamitonin aiheuttama haittavaikutus on ihottuma. Nykyään krotamitoni on suurelta osin korvattu tehokkaammalla permetriinillä.  

## Valmistus
Krotamitonin synteesin lähtöaineet ovat krotonihappo, o-toluidiini ja dietyylisulfaatti. Krotonihappo ja o-toluidiini reagoivat muodostaen amidin, joka alkyloidaan dietyylisulfaatin avulla. Vaihtoehtoinen tapa on ensin alkyloida o-toluidiini dietyylisulfaatilla ja tämän jälkeen muodostaa amidi reaktiolla krotonihapon tai sen happokloridin kanssa. 
:

## Lähteet
Kööpenhaminan taistelu

**Kööpenhaminan taistelu** käytiin Kööpenhaminan redillä 2. huhtikuuta 1801 Ison-Britannian ja Tanska-Norjan laivastojen kesken. Britannian laivasto-osastoa komensi amiraali Horatio Nelson.

Britit halusivat hajottaa pohjoisten valtioiden puolustusliiton, johon olivat liittyneet Tanska-Norja, Venäjä ja Ruotsi. Se oli osa suurempaa brittiläisvastaista liittokuntaa, johon oli tarkoitus saada kaikki Britannian naapuruston rannikkovaltiot, suurimpina Venäjä, Ranska ja Espanja. Pohjoisen puolustusliiton vahvin laivasto oli Kööpenhaminassa majaileva Tanskan ja Norjan laivasto. Britannia lähetti laivastonsa tuhoamaan sitä. Yksipäiväinen taistelu 2. huhtikuuta 1801 vaati molemmilta osapuolilta tuhansia kaatuneita. Taistelu päättyi aselepoon, jossa Tanska-Norja luopui liitostaan Venäjän ja Ruotsin kanssa.

## Lähteet

## Aiheesta muualla
Lisa Fischer

**Lisa Fischer** (s. 1. joulukuuta 1958) on yhdysvaltalainen laulaja-lauluntekijä. Hän on julkaissut albumin *So Intense* vuonna 1991 sekä 14 singleä vuosina 1983–2010. Taustalaulajana hän on esiintynyt muun muassa Tina Turnerin ja Stingin levyillä. Vuodesta 1989 Fischer on kuulunut The Rolling Stonesin kiertuekokoonpanoon, ja hän esittää yhtyeen konserteissa duettoja Mick Jaggerin kanssa.

## Diskografia

### Soolalbumit

* *So Intense* (Elektra Records, 1991)

### Singlet

* *On the Upside* (1983)
* *Only Love (Shadows)* (1984)
* *Glad to be Alive* (1990)
* *How Can I Ease the Pain* (1991)
* *Save Me* (1991)
* *So Intense* (1992)
* *Colors of Love* (1993)
* *A Deeper Love* (Aretha Franklin featuring Lisa Fischer) (1994)
* *Gimme Shelter* (1998)
* *Didn't I (Blow Your Mind This Time)* (2000)
* *24 Hour Woman* (2000)
* *(Why Should I) Think About the Rain* (Dutch featuring Lisa Fischer) (2004)
* *Into My Life (You Brought the Sunshine)* (2008)
* *Love Will Know* (2010)

## Aiheesta muualla

* Virallinen sivusto
Ben Woodburn

**Ben Woodburn** (s. 15. lokakuuta 1999 Cheshire, Englanti) on walesilainen jalkapalloilija, joka edustaa Englannin Valioliigassa pelaavaa Liverpoolia. Marraskuussa 2016 Woodburnista tuli Liverpoolin seurahistorian nuorin maalintekijä, kun hän onnistui maalinteossa Leedsiä vastaan Englannin liigacupin puolivälieräottelussa. Woodburn oli maalin tehdessään 17 vuoden ja 45 päivän ikäinen. Hän pelasi samalla kaudella viidessä valioliigaottelussa.

Woodburn vietti syyskauden 2018 lainalla Sheffield Unitedissa, jossa pelasi seitsemän Mestaruussarjan ottelua. Kauden 2019–2020 hän oli lainalla Ykköliigan Oxfordissa ja kaudella 2020–2021 kolmen kuukauden ajan saman sarjan Blackpoolissa. 

Woodburn debytoi Walesin maajoukkueessa tultuaan 69. minuutilla vaihdosta kentälle MM-karsintaottelussa Itävaltaa vastaan syyskuussa 2017. Hän teki ottelun ainoan maalin vain viisi minuuttia myöhemmin.

## Lähteet
Gotham Independent Film Awards 2016

**Gotham Independent Film Awards 2016** oli 26. Gotham Awards -gaala, joka järjestettiin 28. marraskuuta 2016. Gaalassa palkittiin vuoden 2016 parhaita indie-elokuvia. Ehdokkaat julkistettiin 20. lokakuuta 2016. Eniten palkintoja sai *[[Moonlight (vuoden 2016 elokuva)|Moonlight]]*.

## Voittajat ja ehdokkaat
Voittajat on listattu ensimmäisenä ja merkitty kaksoisristillä ()

## Lähteet

## Aiheesta muualla
* Gotham Independent Film Awards 2016 Internet Movie Databasessa (IMDb.com)
La Verte des Houches

**La Verte des Houches** eli **Kandahar** on laskettelurinne Saint-Gervais-les-Bainsin ja Les Houchesin kunnissa Ranskassa.

La Verte des Houches -rinteellä järjestetään alppihiihdon maailmancupin kilpailuja. Siellä on järjestetty myös MM-kilpailuja vuosina 1937 ja 1962.

## Reitti
La Verte des Houchesin yläasema sijaitsee 1&nbsp;880 metriä merenpinnan yläpuolella Le Prarion -vuoren ylängöllä, se on myös miesten syöksylaskuradan lähtöpaikka. Lähdön jälkeen alkaa lyhyt liukuosuus ennen ensimmäistä *La Cassure* -hyppyriä, josta lennetään 50–80 metriä.

Sitten tulee *Ericksen* ja *Rocher blanc* -kapeikot, joissa on supersuurpujottelumaisia mutkia. Niiden jälkeen tulee *Le saut du Goulet* -hyppyri, joka on radan vaikein hyppyri. Sen jälkeen tulee liukuosuudet *Bosse à Perrot* ja *Bosse du Cluz*, joissa on vaihtelevia pinnanmuotoja. Niiden jälkeen tulee tiukka S-mutka *S à Pessi*. Sen jälkeen tulee radan tasaisimmat osuudet *Passage de la FIS*, *Bosse de la Rupe*, *Bosse du Covagnet* ja *Vernet*. Liukuosuus päättyy *Saut de la Route* (Tiehyppyri), josta laskijat hyppäävät Route du Col de Voza -tien ylitse. Sen jälkeen tulee vaikea oikealle kääntyvä off camber mutka *Schuss Battendier*, jonka jälkeen avautuu maalisuora.

Syöksylaskuradan maali sijaitsee 1&nbsp;030 metriä merenpinnan yläpuolella Les Trabetsin kylässä lähellä Les Houchesin keskustaa.

## Lähteet
* Les Houches ski area chamonix.com 
* Plan ski Les Houches  chamonix.com 
* Kandahar 2016  chamonix.com 
* Results – Chamonix fis-ski.com 
* World Cup Results – Chamonix fis-ski.com 

### Viitteet
Love & Friendship

**Love & Friendship** on vuonna 2016 ensi-iltansa saanut romanttinen draamakomedia, jonka on ohjannut ja käsikirjoittanut Whit Stillman. Se perustuu Jane Austenin kirjoittamaan kirjeromaaniin *[[Tahto ja toiveet]]* ().

## Näyttelijät

## Katso myös
* Jane Austen populaarikulttuurissa

## Aiheesta muualla
* 
* 
* 
*
Veri ruokana

**Verta** käytetään monen ruokalajin aineksena. Veressä on runsaasti proteiinia ja rautaa.

Verestä valmistetaan ympäri maailmaa verimakkaraa. Tunnettuja verimakkaroita ovat brittiläinen mustamakkara *black pudding*, espanjalainen pehmeä verimakkara *[[morcilla]]*, virolainen *[[verivorst]]* ja tamperelainen mustamakkara sekä aiemmin suosittu palttu.

Verilettuja syödään Suomessa ja muissa Pohjoismaissa. Puolalaisen *[[czarnina]]*-keiton ainesosia ovat veri, liha ja hedelmät. Italialaiset sekoittavat verta *[[sanguinaccio]]*-suklaavanukkaaseen. Ranskassa verta voidaan laittaa pataruokiin, kuten *[[viinikukko]]on*. Muita veriruokia ovat kampsu ja mustakeitto.

Tansanialaiset maasait juovat lehmän kaulasta vuodatettua tuoretta verta maitoon sekoitettuna. Inuitit juovat hylkeen verta.

Aasiassa käytetään perinteisesti ankan tai sian verta. Kiinassa veren annetaan hyytyä, minkä jälkeen se viipaloidaan. Taiwanissa veri sekoitetaan riisiin, höyrytetään, maustetaan ja muotoillaan riisikakuiksi, joita myydään katuruokana. Pohjois-Vietnamissa verta jäähdytetään, hyydytetään ja käytetään raakakeittoihin.

## Lähteet

## Aiheesta muualla

* Veren ravintoarvot, Fineli
Kalliosara

**Kalliosara** (*Carex rupestris*) on sirkumpolaarisesti esiintyvä sarakasveihin kuuluva ruoho. Se on kapealehtinen, ja sen 5–20 senttimetriä korkea varsi on pysty. Kalliosara on kaksineuvoinen, ja sen tähkä on 8–15 millimetriä pitkä. Sitä kasvaa sekä Euraasian että Pohjois-Amerikan pohjoisosissa tundralla, rinteillä ja harjanteilla.

## Kuvaus
Kalliosara on kapealehtinen ja löyhästi mätästävä ruoho. Sen varsi on pysty ja 5–20 senttimetriä korkea. Varren tyvitupet ovat punaruskeat, ja lehdet ovat varren pituiset tai lyhyemmät. Lehtilapa on 1–2 millimetriä leveä, litteä tai kourumainen ja väriltään tumman harmaanvihreä.

Kalliosaran kukinto on 8–15 millimetriä pitkä tähkä. Kasvi on kaksineuvoinen, ja hedekukat ovat tähkän kärjessä ja emikukkia on 3–8. Hedekukassa on kolme hedettä ja emikukassa kolme luottia, joita ympäröi pullakko. Pulakot ovat 2,5–4 millimetriä pitkiä, typäkän munanmuotoisia, pystyjä, kaljuja ja kellanruskeita. Kalliosara on tuulipölytteinen, ja sen hedelmä on pullakon sisällä kypsyvä pähkylä.

## Levinneisyys ja elinympäristö
Kalliosara on sirkumpolaarinen laji, ja sitä kasvaa kaikkialla arktisilla alueilla. Lajin levinneisyysalue kattaa Euraasiassa Islannin, Fennoskandian ja Venäjän pohjoisosat, mukaan luettuna monet saaret, kuten Huippuvuoret, Novaja Zemljan ja Wrangelinsaaren. Pohjois-Amerikassa sitä kasvaa Alaskassa, Kanadan pohjois- ja keskiosissa sekä Grönlannissa. Suomessa sitä tavataan melko harvinaisena Pohjois-Lapissa ja Koillismaalla.

Kalliosaraa kasvaa kuivilla paikoilla jokitörmillä, tundralla, rinteillä ja harjanteilla. Se kasvualustana voi olla sora, hiekka, hiesu ja moreeni. Laji on myös kalkinsuosija.

## Lähteet

## Aiheesta muualla
* Suomen Lajitietokeskus: Kalliosara (''Carex rupestris'')
* Kasviatlas 2022: Kalliosaran (''Carex rupestris'') levinneisyys Suomessa.
Tilo (yritys)

**Tilo SA** on sveitsiläis-italialainen junayhtiö, joka toimii Etelä-Sveitsissä sekä Pohjois-Italiassa. Yhtiön omistavat Sveitsin valtion rautatieyhtiö SBB ja Lombardian alueellinen junayhtiö Trenord puoliksi. Tilo on juridisesti sveitsiläinen yhtiö, ja sen kotipaikka on Bellinzona.

Tilolla on paikallisjunaliikennettä Lombardian alueella Italiassa sekä Ticinon ja Urin kantoneissa Sveitsissä. Liikenne Uriin alkoi joulukuussa 2016, kun Gotthardin tunnelin paikallisliikenne siirtyi Tilolle kaukoliikenteen siirryttyä Gotthardin pohjatunneliin.

Yrityksen junat kulkevat yhdeksää reittiä:
* RE10: Erstfeld–Airolo–Bellinzona–Mendrisio–Chiasso–Albate Cameriata–Milano
* S10: Bellinzona–Chiasso–Albate Cameriata
* S11: Chiasso–Milano
* S20: Bellinzona–Cadenazzo–Locarno
* S30: Cadenazzo–Luino–Malpensa
* S40: Stabio–Mendrisio
* S50: Stabio–Mendriso–Bellinzona
* S60: Lugano–Ponte Tresa
* RE80: Lugano–Locarno.

## Lähteet

## Aiheesta muualla


FFS B 508520-35304-8 Ziegelbruecke 250114.jpg|Tilon vanhempaa kalustoa: aiemmin SBB:n käytössä ollut vaunu. 
FFS RABe 524018 MilanoCle 061211 RE10870.jpg|Tilon uudempaa kalustoa: Flirt-juna Milano Centrale -asemalla Italiassa.
Cattin’ Curson

**Cattin’ Curson**, Yhdysvalloissa nimellä **Typical Ted**, on yhdysvaltalaisen trumpetisti Ted Cursonin vuonna 1973 julkaistu albumi.

## Kappaleet
Kaikki kappaleet Ted Curson.

### A-puoli
#
#
#

### B-puoli
#
#

## Kokoonpano
* Ted Curson – trumpetti, bugle, piccolotrumpetti
* Chris Woods – alttosaksofoni, huilu
* Georges Arvanitas – piano
* Jacky Samson – kontrabasso 
* Charles Saudrais – rummut

## Arvostelut
* Allmusic: 

## Lähteet
* ''Cattin’ Curson'' discogs.com -sivustolla

### Viitteet
Veikko Korkala

**Veikko Korkala** (s. 28. joulukuuta 1942) on suomalainen elokuva-alan ja ravimaailman vaikuttaja. Korkala toimi Suomen elokuvasäätiön ensimmäisenä toimitusjohtajana vuosina 1981–1986. Sitä ennen hän toimi tuotantopäällikkönä ja yhtenä käsikirjoittajana Rauni Mollbergin vuoden 1977 elokuvassa *[[Aika hyvä ihmiseksi]]*. Hän oli yhtenä tuottajana myös suomalais-unkarilaisessa yhteistuotannossa *[[Tullivapaa avioliitto]]* (1980).

Veikko Korkala on kirjoittanut yhdessä Seppo Aaltosen kanssa tietoteoksen *Raviurheilu* (Kirjayhtymä 1976). Hän on myös omistanut ravihevosia.

## Lähteet
Marylandin rautatieasema

**Marylandin rautatieasema** on asema Englannin itäisen pääradan varrella Marylandin alueella Lontoon Newhamin kaupunkipiirissä. Se sijaitsee Oyster-vyöhykkeellä 3. Kaudella 2017–2018 sen kautta kulki noin 1,15 miljoonaa matkustajaa.

Great Eastern Railway -yhtiö avasi aseman 6. tammikuuta 1873 nimellä **Maryland Point**. Alkuperäinen asemarakennus korvattiin uudella vuonna 1891, kun rataosuudelle rakennettiin lisää raiteita. Nimi lyheni nykyiseen muotoonsa 28. lokakuuta 1940.

TfL Rail otti liikenteen linjalla haltuunsa toukokuussa 2015. Sen paikallisjunat Liverpool Streetin ja Shenfieldin välillä ovat ainoat Marylandissa pysähtyvät junat. Linja on osa Crossrail-hanketta, joka nimetään Elizabeth Lineksi vuonna 2018 ja valmistuu seuraavana vuonna.

## Lähteet

## Aiheesta muualla
30 Years Sodomized: 1982–2012

**30 Years Sodomized: 1982–2012** on saksalaisen thrash metal -yhtye Sodomin musiikkiboksi, joka julkaistiin Saksassa 15. kesäkuuta 2012 levymerkillä Steamhammer.

Kokoelma sisältää albumit *Official Bootleg: The Witchhunter Decade*, useita livekappaleita, ennenjulkaisemattomia demonauhoituksia sekä yhtyeen ainoan alkuperäisjäsenen *30 Years’ War* -levyt, joiden kappaleet on koonnut yhtyeen ainoa alkuperäisjäsen Tom Angelripper.

## Kappaleet

### CD 1: The Witchhunter Decade
#
#
#
#
#
#
#
#
#
#
#
#
#
#
#
#

### CD 2: 30 Years’ War
#
#
#
#
#
#
#
#
#
#
#
#
#
#
#

### CD 3: 30 Years’ War
#
#
#
#
#
#
#
#
#
#
#
#
#
#
#

### LP 1: The Witchhunter Decade
#### A-puoli
#
#
#
#
#### B-puoli
#
#
#
#

### LP 2: The Witchhunter Decade
#### A-puoli
#
#
#
#

#### B-puoli
#
#
#
#

## Lähteet

## Aiheesta muualla
* 30 Years Sodomized: 1982–2012 Discogsissa. 
*
Astangu

**Astangu** on asuinalue () Haaberstin kaupunginosassa Tallinnassa. Sen pinta-ala on 207 hehtaaria ja väkiluku 3 695 henkeä (1.1.2018). Vuoden 2014 alussa asuinalueen väestöstä 17 prosenttia oli virolaisia.

Astangun pohjoisrajan tuntumassa on iso Harku järv, joka on kuitenkin kokonaan Pikaliivan asuinalueen puolella.


Tiedosto:Astangu laskemoonalaod.JPG|Ensimmäisen maailmansodan aikainen varasto
Tiedosto:Astangu asumi aerofoto.png|Ilmakuva Astangusta


## Lähteet

## Aiheesta muualla
Tilo

**Tilo** tarkoittaa muuan muassa seuraavaa:

## Henkilönimi
* etunimi muun muassa Saksassa

## Yritysnimi
* Tilo SA, sveitsiläis-italialainen junayhtiö
Ring of Fire

**Ring of Fire** on single Johnny Cashin vuoden 1963 albumilta *[[Ring of Fire: The Best of Johnny Cash]]*. Sen kirjoitti June Carter. Kappale kuvaa rakastumista, ja siitä muodostui yksi Cashin uran tunnetuimmista kappaleista.

Kappaleen nauhoitti ensimmäisenä June Carterin sisko Anita, ja kuultuaan sen Johnny Cash nauhoitti oman versionsa. Vuonna 1969 kappaleen nauhoitti The Animals -yhtye, ja heidän versionsa kappaleesta pääsi Britannian singlelistan sijalle 35, Saksan singlelistan sijalle 24 ja Australian singlelistan sijalle 10.

## Lähteet
Carina Geber-Teir

**Carina Anette Geber-Teir** (o.s. *Geber*, s. 30. maaliskuuta 1972) on suomalainen viestintäjohtaja. Hän on työskennellyt vuodesta 2018 Cargotecin viestintäjohtajana. Aiemmin hän toimi OP:n viestintäjohtajana ja johtokunnan jäsenenä 2009 alkaen.

Geber-Teir valmistui ylioppilaaksi 1991 ja valtiotieteiden maisteriksi Helsingin yliopistosta vuonna 1997. Hän toimi Suomen ulkoministeriön Eurooppa-tiedotuksen Pohjanmaan aluetiedottajana 1998–1999 ja Vaasan yliopiston kansainvälisten asioiden koordinaattorina 1999. Geber-Teir työskenteli sosiaali- ja terveysministeriön tiedottajana 1999–2001. Hän toimi Keskinäinen työeläkevakuutusyhtiö Varman viestintäpäällikkönä 2001–2002 ja viestintäjohtajana 2002–2009.

Geber-Teir on ollut Yleisradion hallituksen ja sen tarkastusvaliokunnan jäsen.

## Lähteet
Sacred Warpath

__NOTOC__
**Sacred Warpath** on saksalaisen thrash metal -yhtye Sodomin EP-levy, joka julkaistiin vuonna 2014 levymerkillä Steamhammer. Se julkaistiin Saksassa 28. marraskuuta 2014, muualla Euroopassa 1. joulukuuta ja Yhdysvalloissa tammikuussa 2015. Se sisältää yhden uuden kappaleen ja kolme liveversiota aiemmin julkaistuista kappaleista. EP:stä julkaistiin CD-painos ja rajoitettu tuhannen kappaleen 10” vinyylipainos kirkkaasta vinyylistä.

## Kappaleet

### 10” kirkas vinyyli
#### A-puoli
#

#### B-puoli
#
#
#

### CD
#
#
#
#

## Kokoonpano
* Tom Angelripper - laulu, basso
* Bernd "Bernemann" Kost - kitara
* Markus "Makka" Freiwald - rummut
* Cornelius Rambadt - tuottaja

## Arvostelut
* Blabbermouth: 8/10
* Metal Injection: 5/10

## Lähteet

## Aiheesta muualla
* 
*
Ullern

**Ullern** on Oslon kaupunginosa. Se sijaitsee kaupungin länsiosassa. Ullernissa on 32&nbsp;000 asukasta ja melkein yhtä monta työpaikkaa.

## Lähteet

## Aiheesta muualla
Thorvaldsenin museo

**Thorvaldsenin museo** (*Thorvaldsens Museum*) on Kööpenhaminassa Slotsholmenin saarella oleva taidemuseo, joka on omistettu tanskalaisen kuvanveistäjän Bertel Thorvaldsenin teoksille. Museo avattiin vuonna 1848, ja se on Tanskan ensimmäinen julkinen museorakennus. Veistoksien lisäksi näytteillä on myös Thorvaldsenin piirustuksia, veistosluonnoksia sekä reliefejä.

## Lähteet

## Aiheesta muualla
Grorud

**Grorud** on Oslon kaupunginosa. Kaupunginosan 27&nbsp;000 asukasta edustavat noin 150 kansallisuutta.

## Lähteet

## Aiheesta muualla
Juuso Nevalainen

**Juuso Otto Akseli Nevalainen** (s. 2. toukokuuta 1997 Forssa) on suomalainen jääkiekkoilija. Hän on pelipaikaltaan vasen laitahyökkääjä. Nevalainen osaa tarvittaessa pelata myös puolustajana.

## Ura
### Seuraura
Nevalainen on Kalevan Pallon kasvatti. Hän siirtyi 16-vuotiaana Jokereiden B-nuoriin kaudeksi 2013–2014. Nevalainen ehti pelata kuitenkin vain kaksi ottelua Jokereissa ja kaksi ottelua lainalla Kiekko-Vantaan B-nuorissa, jonka jälkeen hän palasi KalPaan. Nevalainen voitti kauden 2015–2016 päätteeksi A-nuorten SM-pronssia.

Elokuussa 2016 Nevalainen teki KalPan kanssa kaksivuotisen SM-liigasopimuksen. Hän sai tililleen ensimmäisen liigaottelunsa 24. marraskuuta 2016 vieraissa Vaasan Sportia vastaan. Nevalainen merkittiin KalPan 13. hyökkääjäksi ja hän jäi lopulta ilman peliaikaa. Nevalainen sai ensimmäiset jääaikansa SM-liigassa kolmannessa ottelussaan 30. marraskuuta 2016 vieraissa KooKoota vastaan. Hänet merkittiin taas KalPan 13. hyökkääjäksi ja Nevalaisen jääaika jäi lopulta vain 34 sekuntiin. Nevalainen pelasi kauden 2016–2017 aikana SM-liigassa kuusi runkosarjaottelua ilman tehopisteitä. Hän pelasi suurimman osan kaudestaan KalPan A-nuorissa, joiden toiseksi paras maalintekijä Nevalainen oli Mikko Juusolan jälkeen 17 osumallaan.

Kauden 2017–2018 Nevalainen pelasi lähes kokonaan lainalla Mestis-joukkue Iisalmen Peli-Karhuissa. Hänen tulokaskautensa toi siellä 39 runkosarjaottelussa tehot 8+4=12 ja kuudessa playoff-ottelussa yhden maalin. Kolmessa pelaamassaan Suomen Cupin ottelussa Nevalainen jäi ilman tehopisteitä. Hän pelasi kauden aikana myös neljä ottelua KalPan A-nuorissa. Kaudeksi 2018–2019 Nevalainen teki IPK:n kanssa vuoden mittaisen sopimuksen. Hänen kautensa päättyi kuitenkin alaraajavamman vuoksi helmikuussa 2019. Kaudeksi 2019–2020 Nevalainen nimettiin IPK:n varakapteeniksi. Huhtikuussa 2020 hän teki seuran kanssa vuoden mittaisen jatkosopimuksen. Kauden 2020–2021 päätteeksi Nevalainen voitti SM-pronssia. Kesäkuussa 2021 hän teki IPK:n kanssa taas vuoden mittaisen jatkosopimuksen. Nevalainen oli yhdeksällä osumallaan joukkueen kolmanneksi paras maalintekijä Roope Hirvosen ja Samuel Timosen kanssa.

### Maajoukkueura
Nevalainen on pelannut kolme nuorten ja kolme poikien maaottelua.

## Pelityyli
Sami Kapanen on kuvaillut Nevalaista KalPan A-nuoria valmentaessaan hyväasenteiseksi voimahyökkääjäksi, joka on vahva, vauhdikas ja fyysinen hyökkääjä. Kapasen mukaan hänellä on taitoa ja hyvä laukaus.

## Muuta
Nevalainen valmistui ylioppilaaksi Kuopion klassillisesta lukiosta syksyllä 2016.

## Tilastot

## Lähteet
*
*
*

### Viitteet
Robert Bartlett

**Robert Abram Bartlett** (15. elokuuta 1875 Brigus, Newfoundland, Kanada – 28. huhtikuuta 1946 New York, Yhdysvallat) oli kanadalainen kapteeni ja napaseuturetkeilijä.

Äiti pani 15-vuotiaan Bartlettin metodisticollegeen pappiskoulutukseen, mutta poika lähti kuitenkin kouluttautumaan kapteeniksi  saadakseen oikeuden työskennellä laivan kapteenina, kuten enonsa, joka oli osallistunut naparetkikuntiin, Enonsa kautta Bartlett tutustui Robert Pearyyn ja pääsi tämän mukana 1898 tutkimusretkelle, jolla pyrittiin pohjoisnavalle. Vuonna 1905 Bartlett lähti Pearyn mukana *S. S. Rooseveltin* kapteenina matkaan, mutta retki oli päätyä tuhoisasti. Retkikunta onnistui kuitenkaan palaamaan New Yorkiin. Vuonna 1908 Peary lähti Bartlettin kanssa toiselle ja viimeiselle yritykselle saavuttaa Pohjoisnapa. Sillä kertaa päästiin 150 mailin päähän pohjoisnavasta, loppumatka koiravaljakoilla, ennen kuin oli pakko kääntyä takaisin. Suorituksensa ansiosta Bartlett sai 1909 National Geographic Societyn korkeimman mitalin Hubbard-mitalin.

Bartlett osallistui vuonna 1913 matkaan lähteneelle napaseutututkija Vilhjalmur Stefanssonin johtamalle Kanadan arktisen tutkimusretkikunnan tutkimusmatkalla lippulaivan brigantiini *Karlukin* kapteenina. Tavoitteena oli päästä Beringinsalmen kautta Kanadan arktisille vesille. Seuraavan vuoden puolella alus juuttui jäihin Kanadan pohjoispuolella Beaufortinmerellä. Stefansson hylkäsi laivan ja sen miehistön. Pian alus lähti ajelehtimaan jäissä, ja lopulta se murskaantui jäiden paineessa. Miehistö ehti kuitenkin pelastaa siitä miehet ja tarvikkeet ennen kuin se upposi.

Osa miehistä lähti Bartlettin mukana kohti Wrangelinsaarta ja onnistui pääsemään perille. Bartlett itse ja kuusi eskimometsästäjää lähtivät koiravaljakolla kohti mannerta hakemaan apua ja pääsivät Jakaninniemelle.

Bartlett lähetti kuunari *King and Wingen* pelastamaan saarella jääneitä, joista osa oli ehtinyt kuolla, Se saapui perille 7. syyskuuta 1914. Bartlett itse saapui seuraavana päivänä barkentiini *Bearilla*. Wrangelinsaaren omistus oli tuolloin vielä epäselvä, ja kanadalaiset nostivat sinne Kanadan lipun.

Bartlett osti 1925 toiselta enoltaan pienen kuunarin *Morrisseyn* ja teki sillä vuodesta 1926 kuolemaansa saakka 20 matkaa arktisille alueille, joilta hän keräsi näytteitä, teki arkeologissa havaintoja, korjasi karttoja ja myös keräsi eläimiä eläintarhoihin. Matkoilla oli mukana kuvaajia dokumentoimassa retkiä filmille.

## Lähteet
* 

### Viitteet

## Aiheesta muualla
Premeno

**Premeno** on kunta Pohjois-Italiassa Verbano-Cusio-Ossolan maakunnassa Piemonten alueella. 
Premenon naapurikunnat ovat Aurano, Bee, Ghiffa, Intragna, Oggebbio ja Vignone.

## Lähteet
Cambiasca

**Cambiasca** on kunta Pohjois-Italiassa Verbano-Cusio-Ossolan maakunnassa Piemonten alueella. 
Cambiascan naapurikunnat ovat Caprezzo, Miazzina, Verbania ja Vignone.

## Lähteet
Carmine Coppola

**Carmine Coppola** (11. kesäkuuta 1910 New York – 26. huhtikuuta 1991 Los Angeles) oli yhdysvaltalainen huilisti, säveltäjä ja kapellimestari, joka teki uransa loppuvaiheessa elokuvamusiikkia erityisesti poikansa Francis Ford Coppolan ohjauksiin, muun muassa *[[Kummisetä (elokuvatrilogia)|Kummisetä]]*-trilogiaan ja elokuvaan *[[Ilmestyskirja. Nyt]]*.

Coppola teki varsinaisen uransa ensin orkesterihuilistina Arturo Toscaninin johtamassa NBC-radioyhtiön sinfoniaorkesterissa ja sitten Broadwayllä musikaalien kapellimestarina. Kun poika Francis pääsi ohjaamaan Hollywoodissa, tämä kutsui isänsä tekemään musiikkia elokuviinsa, joista ensimmäinen oli *[[Finianin sateenkaari]]* (1968). Coppola sai yhdessä Nino Rotan kanssa Oscar-palkinnon musiikista elokuvaan *[[Kummisetä osa II]]*. Hän sävelsi musiikin myös poikansa elokuvaan *[[Kiviset puutarhat]]* (1987), Carroll Ballardin elokuvaan *[[Musta ori (elokuva)|Musta ori]]* (1979) sekä Abel Gancen mykkäelokuvan *[[Napoléon (vuoden 1927 elokuva)|Napoléon]]* (1928) restauroituun versioon (1980–1981), jota hän piti tärkeimpänä elokuvatyönään.

## Lähteet
Metelinkankaan jätinkirkko

**Metelinkankaan jätinkirkko** eli **Metelinvaaran jätinkirkko** on Pohjois-Pohjanmaalla Tyrnävällä sijaitseva jätinkirkko.

## Sijainti
Jätinkirkko sijaitsee Tyrnävän kirkosta noin 6,2 kilometriä itäkaakkoon, jossa se on Kukkolanvaaran laelta noin 700 metriä koilliseen sijaitsevan Metelinkankaan pohjoisreunalla. Kangas on hiekkakaartojen laikuttamien suoalueiden ympäröimää. Jätinkirkon reunalle ulottuu sorakuoppa.

## Jätinkirkko
Jätinkirkko sijaitsee vaaran pohjoissivulla, johon muinaisen meren aallokko ja mereltä työntyneet jäät ovat muodostaneet vahvan puskuvallin, johon jätinkirkon sisäosa on raivattu. Kivirakka on kiistatta luonnonmuodostuma, mikä ilmenee pohjois- ja eteläpuolen reunoja tarkastelemalla . Itä- ja länsipuolen vallit taas ovat selvästi ihmisen raivaamia. Jätinkirkon sisäosa on suorakaiteen muotoinen, ja itä- ja länsipäässä on raivattu aukot, joita kutsutaan porteiksi. Kivivalli on ulkoa mitattuna 40 metriä pitkä ja 22 metriä leveä. Ulkomitat ovat selvästi suuremmat kuin raivatun sisäalueen mitat, jotka ovat pituus 25 metriä ja leveys 10 metriä. Jätinkirkon pituusakseli osoittaa 70 astetta pohjoissuunnasta myötäpäivään eli itäkoilliseen. Keskiosa on hieman kivikkoinen. Viereinen sorakuoppa ulottuu jätinkirkon reunalle asti, mutta soranotto ei ole sitä vahingoittanut. Sen sijaan jätinkirkossa kiinni ollut kiviröykkiö on tuhoutunut.

Marianna Ridderstad mittasi kohdetta paleoastronomisen tutkimuksensa aikana ja on havainnut siinä kaksi sisäkkäistä kivivallia. Toisesta kivivallista ei ole mainintaa muissa lähteissä.

Jätinkirkko on ajoitettu jääkauden jälkeisen maankohoamisen aiheuttaneen rannansiirtymisen avulla noin vuosiin 3000–2500 eaa.

## Tutkimuksia
Jätinkirkkoa ei ole tutkittu vielä, mutta Hjalmar Appelgren tutki sitä muinaislinnoja käsittelevien kenttätutkimuksiensa aikana ja julkaisi siitä pohjapiirroksen vuonna 1891. Sen ovat käyneet tarkistamassa vuonna 1914 Aarne Europaeus ja vuonna 1979 Paula Purhonen. Vuonna 1997 Mika Sarkkinen sisällytti sen Limingan inventointiin, mutta ei yrityksistään huolimatta löytänyt alueelta asuinpaikkoja.

## Hoitaminen
Jätinkirkkoa ei hoideta millään tavalla. Sen liepeille on kuitenkin pystytetty kaksi muinaisjäännöksestä varoittavaa kylttiä.

## Katso myös
* Kotakankaan jätinkirkko sijaitsee 4,6 kilometriä länsilounaaseen.
* Käyräkankaan kaksi jätinkirkkoa sijaitsevat 4,3 kilometriä lounaaseen.
* Linnakankaan jätinkirkko sijaitsee 5,3 kilometriä länsilounaaseen.

## Lähteet

## Aiheesta muualla
* Kirjastovirma: Limingan muinaislinnat
Trarego Viggiona

**Trarego Viggiona** on kunta Pohjois-Italiassa Verbano-Cusio-Ossolan maakunnassa Piemonten alueella. Traregon naapurikunnat ovat Aurano, Cannero Riviera, Cannobio, Falmenta ja Oggebbio.

## Lähteet
Pia Kalsta

**Pia Kalsta** (s. 11. huhtikuuta 1970) on suomalainen yritysjohtaja. Hän on toiminut Sanoma Media Finlandin toimitusjohtajana maaliskuusta 2015 lähtien. Sitä ennen hän toimi Sanoman omistamassa Nelonen Mediassa liiketoimintajohtajana (2013−2015), markkinointijohtajana (2012–2013), myyntijohtajana (2006–2012) ja markkinointipäällikkönä (2001–2006).

Kalsta kirjoitti ylioppilaaksi tuusulalaisesta Jokelan lukiosta. Hän valmistui kauppatieteiden maisteriksi Helsingin kauppakorkeakoulusta vuonna 1995 opiskeltuaan ensin kansainvälistä liiketoimintaa ja sitten markkinointia. Hän sai McKinsey-palkinnon vuoden parhaasta tutkinnosta. Opiskeluaikana ja valmistumisen jälkeen hän työskenteli konsulttiyrityksessä. Vuosina 1996–2001 Kalsta toimi SCA Hygiene Products -yhtiössä muun muassa avainasiakaspäällikkönä, tuotepäällikkönä ja markkinointipäällikkönä. Hän on suorittanut myös Sanoman liikkeenjohdon koulutusohjelmia.

Kalsta on Orionin hallituksen jäsen vuodesta 2019. Hän on Medialiiton varapuheenjohtaja vuodesta 2015 ja EVA:n valtuuskunnan jäsen vuodesta 2017. Kalsta on myös  Ilmarisen (2018–), WWF Suomen (2018–) ja Suomen Messut Osuuskunnan (2017–) hallintoneuvoston jäsen.

## Lähteet
Susanne Päivärinta

**Susanne Päivärinta ** (s. 1965 Raahe) on suomalainen kokoomuspoliitikko, toimittaja ja juontaja. Hänet valittiin kansanedustajaksi vuoden 2023 eduskuntavaaleissa Uudenmaan vaalipiiristä.

Ennen kansanedustajuutta Päivärinta työskenteli maaliskuusta 2017 kevääseen 2023 asti *[[Iltalehti|Iltalehdessä]]*. Tätä ennen hän työskenteli yli 20 vuoden ajan Ylen toimittajana.

Päivärinta on toiminut vuodesta 2024 Eurooppalainen Suomi ry:n varapuheenjohtajana.

## Toimittajana

Päivärinta syntyi Raahessa ja muutti Ouluun kouluikäisenä. Ylioppilaaksi kirjoittamisen jälkeen hän asui vuoden Yhdysvaltain San Franciscossa. Päivärinta opiskeli tiedotusoppia Tampereen yliopistossa ja valmistui yhteiskuntatieteiden maisteriksi. Opiskeluaikanaan hän kirjoitti juttuja muun muassa *[[Suomen Kuvalehti|Suomen Kuvalehteen]]* ja ''City''-lehteen.

Päivärinta aloitti televisiouransa *Lauantaivekkari*-ohjelman juontajana 1990-luvun puolivälissä. Vuonna 1999 hän alkoi juontaa keskusteluohjelmaa *Tervo & Päivärinta* yhdessä Kari Tervon kanssa ja vuonna 2002 keskusteluohjelmaa *Päivärinta*. Hän toimi toimittaja-juontajana myös Ylen ajankohtaisohjelmissa, ensin *A-Talkissa* (sittemmin nimeltään *A-studio: Talk*) ja myöhemmin keskiviikon ''A-studiossa''.

Helmikuussa 2017 Päivärinta irtisanoutui Yleisradion palveluksesta. Hän ilmoitti asiasta kollegoilleen sähköpostilla, jossa hän kritisoi Yleisradion vastaavaa päätoimittajaa Atte Jääskeläistä sensuurista ja kovasta johtamistyylistä. Yleisradiosta Päivärinta siirtyi *Iltalehteen*, missä hän toimitti netti-tv:hen *Sensuroimaton Päivärinta* -ohjelmaa.

## Poliittinen ura
Päivärinta valittiin kokoomuksen ehdokkaana kansanedustajaksi vuoden 2023 eduskuntavaaleissa Uudenmaan vaalipiiristä 6909 äänellä. Eduskunnassa hän toimii suuren valiokunnan ja lakivaliokunnan jäsenenä. Lisäksi Päivärinta on Yleisradion hallintoneuvoston jäsen.

Helmikuussa 2024 Päivärinnan kerrottiin lähtevän ehdolle eurovaaleissa 2024. Hän sai vaaleissa 27&nbsp;097 ääntä eikä tullut valituksi.

## Näkemykset
### Arvot
Päivärinta sijoittuu vaalikonevastausten perusteella keskusta-oikeistoon. *[[Yle]]n* vaalikoneessa Päivärinta ei erotu vahvasti konservatiivina tai liberaalina. *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla Päivärinta on kallellaan liberaalivihreyteen (GAL). HS:n vaalikoneeseen Päivärinnan antamissa näkemyksissä korostuu voimakkaimmin oikeistolaiset mielipiteet.

## Yksityiselämä
Päivärinnan aviomies on elokuvatuottaja Olli Haikka. Perheeseen kuuluu neljä lasta, joista kolme jo aikuisia. Suomen lisäksi Päivärinta puhuu englantia, italiaa, espanjaa ja ruotsia. 

## Julkaisut

* 

## Lähteet

## Aiheesta muualla
* Sensuroimaton Päivärinta -videot Iltalehden sivustolla 
*
Zapovednik

**Zapovednik** (, monikko: заповедники) eli **[[luonnonpuisto]]** on entisen Neuvostoliiton alueella käytettävä termi, joka tarkoittaa suojeltua aluetta, joka on ”pysyvästi luonnontilassa”. Se on määriteltyjen alueiden ympäristönsuojelun tiukin aste, jolla alue suojellaan tarkasti ja yleisön pääsyä sinne on rajoitettu.

Ensimmäinen zapovednik on vuonna 1916 Baikaljärven rannalle perustettu Barguzinin luonnonsuojelualue. Sen taustalla oli 1910 professori Ivan Borodinin ja metsätieteilijä Grigori Morozovin tekemä ehdotus suojelualueverkostosta.

Neuvostoliiton aikana oli mahdollista perustaa laaja zapovednik-verkosto, kun valtio omisti maan ja kaikki luonnonvarat ja sillä oli valta tehdä suojelupäätöksiä. Zapovednikien käyttö oli tieteellistä tutkimusta lukuun ottamatta kiellettyä. 1990-luvun alkupuolella zapovendikit avattiin tarkasti valituilla reiteillä koulutusta ja matkailua varten.

Venäjällä oli vuonna 2016 kaikkiaan 103 zapovednikia, ja niitä on myös muissa entisen Neuvostoliiton maissa.

## Katso myös
*Venäjän federaation valtiolliset luonnonsuojelualueet

## Lähteet
*

### Viitteet

## Aiheesta muualla

*Wild-russia.org: Descriptions of 47 Zapovedniks and National Parks – *text and images, arranged by bio-region.*
*Rusnatpress.org: List of Russian Zapovedniks  – *with brief descriptions, contact details, and map coordinates* 
*Oopt.info/zp: Tsentr dikoy prirody – *lists all Zapovedniks, with maps and images.* 
*Isar.org: "Russia's Zapovednik System Reaches Out."
*Russianconservation.org: "Taking the Future of Russia's Protected Areas in Their Own Hands: Zapovednik Directors Meet in Vladivostok." 
*Altai-republic.ru: The Altai Reserve
Alankomaiden kansalliskirjasto

**Alankomaiden kansalliskirjasto** eli **Alankomaiden kuninkaallinen kirjasto** (, *kuninkaallinen kirjasto*, KB) on Haagissa toimiva, vuonna 1798 perustettu Alankomaiden kansalliskirjasto. Se sai hallinnollisesti itsenäisen aseman (välillisen julkishallinnon toimija) elokuussa 1993.

Kansalliskirjastossa työskenteli vuoden lopussa laskennallisesti lähes 350 kokopäiväistä työntekijää. Kirjaston  vuosibudjetti on noin 89 miljoonaa euroa (2016), josta vastaa Alankomaiden koulutus-, kulttuuri- ja tiedeministeriö. Vuonna 2016 kansalliskirjaston pääjohtaja oli tohtori E. J. B. (Lily) Knibbeler. Kansalliskirjasto pyrkii kaudella 2015–2018 on luomaan Alankomaihin kansallisen digitaalisen kirjaston ja lujittamaan kansalliskirjaston yhteistyötä kansallisesti ja kansainvälisesti.


Kuva:Koninklijke Bibliotheek (7985201113).jpg|Alankomaiden kansalliskirjasto ulkoa.
Kuva:Koninklijke Bibliotheek (7985199057).jpg|Alankomaiden kansalliskirjasto ulkoa.
Kuva:Koninklijke Bibliotheek (7985209824).jpg|Sisänäkymä.
Kuva:Koninklijke Bibliotheek 0056.JPG|Sisänäkymä.


## Lähteet

## Aiheesta muualla
Ukrainan kansalliskirjasto

**Ukrainan kansalliskirjasto** () on Kiovassa toimiva Ukrainan tasavallan kansalliskirjasto. Kirjasto on nimetty Ukrainan tiedeakatemian ensimmäisen johtajan V. I. Vernadskyin mukaan. Kansalliskirjasto toimii ainakin kahdessa eri osoitteessa. Päärakennus sijaitsee Kiovan kantakaupungin eteläosassa, tieliikenteen saartaman Moskovan aukion eteläpuolella.

Kirjasto perustettiin 2. (15.) elokuuta 1918 Ukrainan valtion kansalliskirjastoksi. Vuonna 1988 se nimettiin V. I. Vernadskyin mukaan.

Kirjaston kokoelma käsittää noin 15,5 miljoonaa nimikettä. Tähän sisältyy paitsi kirjoja, myös aikakauslehtiä, vuosikirjoja, karttoja, nuotteja ja musiikkiäänitteitä, kuva-aineistoa, käsikirjoituksia, sanomalehtiä, vanhoja painotuotteita ja epätraditionaalista aineistoa.

## Kuvat

Tiedosto:Kiev 196 Vernadsky National Library of Ukraine.jpg|Kansalliskirjaston päärakennuksen sisäänkäynti.
Tiedosto:NBUV Vernadskogo 2015 133.JPG|Kansalliskirjaston rakennus (вул. Володимирська 62).
Tiedosto:NBUV Vernadskogo 2015 8.JPG|Kirjaston sisätiloja vuonna 2015.


## Katso myös
* Ukrainica
* Ukrainan Jaroslav Viisaan kansalliskirjasto
* Ukrainan kansallinen lastenkirjasto

## Lähteet

## Aiheesta muualla
Hioki (yritys)

**Hioki** (Hioki E.E. Corporation) on japanilainen elektroniikan ja sähkötekniikan mittauslaitteita valmistava yritys.

## Historia
Hioki-yhtiön perusti Mizo Hioki vuonna 1935 TokioMinato-ku-kaupungiosassa. Alue sijaitsee Tokion keskustassa keisarillisen palatsin eteläpuolella. Ensimmäinen tuote oli sähköä tunnistava mittari. 1948 yritys muutti Nagonosaan Sakaki-machin kaupunginosaan. Päätoimisto on edelleen Naganossa (2016).

Suomessa Hiokin tuotteita on myyty 1950-luvulta lähtien.

## Hiokin tuotteita
Hiokin tuotevalikoimaan kuuluu muun muassa:
* akkutesterit
* dataloggerit / tiedonkeruuyksiköt
* eristysvastusmittarit
* elektrometrit / pikoampeerimittarit
* impedanssianalysaattorit
* jännitetesteri / -koetin
* kapasitanssimittarit
* LAN kuparikaapelitesterit
* LCR-mittarit
* lämpömittarit
* maadoitusmittarit
* muistipiirturit
* oskilloskooppien virtaprobet
* pihtimittarit
* pihtivirtaprobet
* piirturit
* resitanssimittarit
* silmukkaprobet
* sähkölaadun mittarit
* takometrit
* tehoanalysaattorit / -mittarit
* vaihejärjestystesteri
* valaistusmittari
* virtamuuntimet
* vuotovirtamittarit
* yleismittarit
* äänitasomittarit

## Suomessa
Suomessa Hiokin tuotteiden virallinen maahantuoja on TekFinland.

## Lähteet

## Aiheesta muualla
* Yrityksen sivusto
Darja Jurkevitš

**Darja Jurkevitš** (s. 6. maaliskuuta 1988 Minsk, Valko-Venäjä) on valkovenäläinen ampumahiihtäjä.

Jurkevitš kilpaili ampumahiihdon maailmancupissa ensimmäisen kerran kaudella 2009–2010 Antholtzin normaalimatkalla. Hänen paras maailmancupin sijoituksensa on kolmas sija Östersundin normaalimatkalta kaudella 2016–2017.

## Lähteet
Luettelo lento-onnettomuuteen joutuneista urheilujoukkueista

Tämä on **luettelo [[Lento-onnettomuus|lento-onnettomuuteen]] joutuneista urheilujoukkueista** kronologisessa järjestyksessä.

## Luettelo
*Pääset onnettomuudesta kertovaa artikkeliin klikkaamalla onnettomuuden päivämäärää.*

## Lähteet
Dedicated Follower of Fashion

**Dedicated Follower of Fashion** on brittiläisen The Kinks -yhtyeen esittämä musiikkikappale vuodelta 1966. Ray Daviesin kirjoittama laulu nousi Britanniassa listan neljännelle ja Yhdysvalloissa 36:nnelle sijalle. Kappaletta ei julkaistu millään yhtyeen studioalbumilla, mutta se sisältyi *[[Dedicated Kinks]]* -nimiselle EP:lle. Singlen b-puoli oli ”Sittin’ on My Sofa”.

## Tyyli ja sanoitus

Kappale edusti Kinksin uutta tyyliä, joka korosti alkuaikojen suoraviivaisuuden sijaan melodiaa. Lisäksi Ray Daviesin sanoitukset alkoivat saada satiirisia ja sarkastisia sävyjä. ”Dedicated Follower of Fashion” sisältää huumoriin kätkettyä ivaa Carnaby Streetin muoti-ihmisiä sekä koko Svengaavaa Lontoota kohtaan. Kappaleen kirjoittaja Ray Davies ei ollut yhtyeen muiden jäsenten tavoin juhlijatyyppi.

Laulu on usein tulkittu kieli poskessa tehdyksi muoti-ilmiöiden irvailuksi, mutta syvällisemmin tutkittuna siitä on löydetty myös tarkkaa ajankuvaa. Kappaleen alussa Davies antaa ymmärtää, että laulussa kerrotaan vain yksittäisestä henkilöstä, vaatemyymälöitä kiertävästä narsistisesta snobista, ”joka pukeutuu tällä viikolla pilkullisiin vaatteisiin ja ensi viikolla raidallisiin”. Lopulta sanoitus kuitenkin paljastaa, että kyseessä ovatkin muotia seuraavat massat:

”Dedicated Follower of Fashionin” ensimmäiset sanat ovat lainaus Emmuska Orczyn runosta, jossa kerrotaan salanimellä Scarlet Pimpernell esiintyvästä kuvitteellisesta Percy Blakeney -nimisestä brittiaatelisesta Ranskan vallankumouksessa: *They seek him here, they seek him there / Those Frenchies seek him everywhere...* 

## Julkaisu ja vastaanotto

Single ”Dedicated Follower of Fashion” b-puolenaan ”Sittin’ on My Sofa” ilmestyi Britanniassa 25. helmikuuta 1966. Yhdysvalloissa se ilmestyi vasta 27. huhtikuuta. Britannian Record Retailer -listalla kappale saavutti neljännen sijan, kun taas Yhdysvaltain Billboard Hot 100 -listalla se ylsi 36:nneksi. Uudessa-Seelannissa ”Dedicated Follower of Fashion” nousi listaykköseksi kolmen viikon ajaksi. Myös Alankomaissa se ylsi listakärkeen.

### Listasijoitukset

## Lähteet
Buenos Airesin ePrix 2017

**Buenos Airesin ePrix 2017** eli **2017 Buenos Aires ePrix** oli Formula E -sarjan kauden 2016–2017 kolmas kilpailu. Kilpailu ajettiin 18. helmikuuta 2017 Puerto Maderon katuradalla Argentiinan Buenos Airesissa. Kilpailun voittoon ajoi Sébastien Buemi.

## Sijoitukset kilpailun jälkeen

;Kuljettajien pisteet

;Valmistajien pisteet

* **Huom!**: Vain viiden parhaan sijoitukset sisällytetty.

## Lähteet
Tbilisin mielenosoitukset 1956

**Tbilisin mielenosoitukset 1956** olivat georgialaisten mielenosoituksia Neuvostoliiton johtajaa Nikita Hruštšovia vastaan. Suurin mielenosoitus 9. maaliskuuta 1956 päättyi neuvostoarmeijan väliintuloon ja useiden kymmenien mielenosoittajien kuolemaan. Tapahtumaa kutsutaan myös *Tbilisin joukkomurhaksi*.

Josif Stalinin jälkeen Neuvostoliiton johtajaksi noussut Hruštšov piti kommunistisen puolueen 20. puoluekokouksessa helmikuussa 1956 puheen, jossa hän syytti Stalinia lukuisista tämän tekemistä vääryyksistä, ennen kaikkea Stalinin puhdistuksista, henkilöpalvonnasta ja puolueväen teloituksista.

Monet georgialaiset olivat tyytymättömiä Hruštšovin puheeseen. Georgialainen Stalin oli arvostettu ja ihailtu johtaja Georgiassa. Tyytymättömyyteen liittyi siten myös georgialaista nationalismia ja kansallistunnetta.

Opiskelijoiden keskuudessa levisi spontaanisti ajatus, että Stalinin kuoleman kolmantena vuosipäivänä 9. maaliskuuta 1956 pidettäisiin mielenosoitus Stalinin kunniaksi Tbilisin hallintorakennusten tuntumassa olleen Stalinin patsaan luona. Viranomaiset antoivat luvan kokoontumiselle, mutta kun väkijoukko liikkui kohti hallintorakennuksia, antoi puolueen paikallispäällikkö armeijalle tehtäväksi mielenosoituksen lopettamisen. Armeija avasi tulen väkijoukkoon. Useiden kymmenien mielenosoittajien arvellaan kuolleen ja satojen haavoittuneen tulituksessa.

Tapahtumien katsotaan lopullisesti muuttaneen georgialaisten suhtautumisen Neuvostoliittoon epäluuloiseksi. Neuvostoliitto yritti kyllä parantaa suhteita tukemalla georgialaisten kulttuurityötä ja järjestämällä suurelliset Georgian 1500-vuotisjuhlat vuonna 1958. Nuorten kapinallisuus ilmeni hajanaisina maanalaisina neuvostovastaisina ryhminä. Mielenosoituksen osallistujina tai silminnäkijöinä oli Georgian tulevia itsenäisyysmiehiä kuten Merab Kostava ja Zviad Gamsakhurdia.

## Katso myös
*Georgian vuoden 1978 mielenosoitukset

## Lähteet